RS-28 Sarmat Plesetskin kosmodromissa, Venäjällä.

**RS-28 Sarmat** (Nato-nimitys: **SS-X-30 Satan 2**) on kehitteillä oleva Venäjän mannertenvälinen ohjus, jonka on määrä korvata aiempi SS-18 Satan. Tämän ohjustyypin tarkoitus on kyetä läpäisemään ohjustentorjuntajärjestelmä. Monikärkisyytensä avulla sen sanotaan kykenevän tuhoamaan esimerkiksi kolme Yhdysvaltain osavaltiota. Mutta yhtä hyvin se kykenee lähettämään tavanomaisen räjähteen tarkasti kauas. Ohjus kantaa noin 10 000-17 000 kilometriä.

Ominaisuudet
------------

Ohjuksen on suunnitellut Makejevin suunnittelutoimisto ja sen on valmistanut Krasnojarskin konetehdas Venäjän strategisten ohjusjoukkojen tilauksesta. Ohjus pohjautuu aiempaan R-36-ohjukseen, jonka versiot tunnetaan lännessä nimillä SS-9 Scarp ja SS-18 Satan.
Ohjus käyttää nestemäistä polttoainetta. Ohjukset sijoitetaan maanalaisiin siiloihin. Ohjus kantaa noin 10 000 km, se painaa 100 tonnia ja sen kantokuorma on 10 tonnia. 1. vaiheen moottoreina toimii 4 kpl RD-274-moottoria. Ohjausjärjestelmänä toimivat ainakin hyrräkompassi, inertiasuunnistus, Glonass-satelliittipaikannus.

Ohjuksen tarkkuus on jopa 10 metriä, jolloin se sopii siilojen ja vastaavien kovien kohteiden tuhoamiseen.

Kärjet
------

Tämän raskaan ohjuksen kuormana voi olla esimerkiksi 10 raskasta 750 kilotonnin MIRV-taistelukärkeä tai 15 kevyempää ydinkärkeä, joiden yhteinen tuhovoima voi olla jopa noin 40 megatonnia, joka on 2 000 kertaa enemmän kuin Hiroshiman ja Nagasakin atomipommeilla.

Kärjet on varustettu tehokkailla ohjustorjunnan harhauttajilla. Suunnistusjärjestelmä on inertia sekä Glonass-paikannusjärjestelmä, avaruudessa se suunnistaa lisäksi tähtien mukaan. Kärkinä voi olla myös 24 kappaletta **Ju-71/Ju-74 Avantgard** -kärkiä, jotka avarussukkulan tavoin liukuvat tarkasti kohteisiinsa. Kärkinä voi olla pelkkiä harhautuslaitteita.

Lähteet
-------

1. ↑  Venäjä esitteli uuden ydinaseen: "Yksi riittää tuhoamaan Ranskan tai Texasin" Verkkouutiset 12.5.2016
2. ↑  Sarmat *www.deagel.com*. Viitattu 2.3.2018.
3. ↑  RS-28 Sarmat (SS-X-30 Satan II) | Missile Threat *Missile Threat*. Viitattu 2.3.2018. (englanniksi)
4. ↑  Russia Reportedly Approves Production of New Liquid-Fueled ICBM *nti.org*. Viitattu 28.10.2016.
5. ↑  Arkistoitu kopioSS-30 ?? / RS-28 / 15A28 Sarmat New Heavy ICBM *Global Security*.  Arkistoitu 5.2.2020. Viitattu 28.10.2016.
6. ↑  ARG: RS-28 Sarmat Intercontinental Ballistic Missile | Military-Today.com *www.military-today.com*. Viitattu 2.3.2018.
7. ↑  Venäjä julkaisi kuvia uudesta hirmuohjuksesta – "Kykenee tuhoamaan kerralla koko Ranskan" *Ilta-Sanomat*.  25.10.2016.  Arkistoitu 26.10.2016. Viitattu 25.10.2016.

Venäjän ja aikaisemman Neuvostoliiton maasta maahan -ohjukset
SS-designaatio:  

SS-1 Scunner |
SS-1 Scud |
SS-2 Sibling |
SS-3 Shyster |
SS-4 Sandal |
SS-5 Skean |
SS-6 Sapwood |
SS-7 Saddler |
SS-8 Sasin |
SS-9 Scarp |
SS-10 Scrag |
SS-11 Sego |
SS-12 Scaleboard |
SS-13 Savage |
SS-14 Scamp\Scapegoat |
SS-15 Scrooge |
SS-16 Sinner |
SS-17 Spanker |
SS-18 Satan |
SS-19 Stiletto |
SS-20 Saber |
SS-21 Scarab |
SS-22 Scaleboard |
SS-23 Spider |
SS-24 Scalpel |
SS-25 Sickle |
SS-26 Stone |
SS-27 Stalin/Sickle B |
RS-28 Sarmat |
RS-24 |